!" ዘብል መስተንክራዊ ፍጻሜ ዝተኻየደሉን፡ ከቢድ መስዋእቲ ዝሓተተን ነዊሕን መሪርን ቃልሲ ህዝቢ ትግራይ፡ ተጋዳሊት ብርሃ፡ ኣብ ሸራሮ ኣብ ዝተኻየደ ሻብዓይ ወራር ጸላኢ ካብ ኣፍ ሞት ዝወጽአትሉ ፍሉይ ተጓንፎ ትዝክር። "ዓርኮኳይ ኣብ ዝበሃል በረኻ፡ ሃንደበት ዓይነይ ዓዊረ። ከብደይ እውን ተነፊሑ፡ ኣዒንተይ ደም እናፈሰሰ፡ እቲ ወራር ክሳብ ዝፈሽል፡ ብፆት፡ ኣብ ከቢድ ሽግር እናሃለዉ፡ ንሰለስተ ወርሒ ምሉእ ብቃሬዛ (ስትሬቸር) ተሰኪሞሙኒ ይንቀሳቐሱ ነይሮም። ሽዑ 'ገደል እንተዝረክብ'ሞ እንተዝፀድፍ' ዝበልክሉ ግዜ ነይሩ። ብሳላ ፍቕርን ክንክንን ብጾተይ ተሓኪመ ድሒነ፡ ሕጂ በቲ ፍጻሜ እቲ እናተደዓዓስኩ ንሕሉፍ እናዘከርኩ እየ ቃንዛይ ዝፀውር ዘለኹ" ትብል ተጋዳሊት ብርሃ ነቲ መሪር፡ ግን ከኣ ናይ ሓልዮትን ፍቕርን እዋን እናዘከረት። እቲ ምእንተ ህዝባዊ ዕላማ፡ ምስ ብፆታ፡ ንእስነታ ወፍያ ዝተሰለፈትሉ ቃልሲ፡ ክሳብ ደርግ ዝድምሰስ 'ምቁር ዕረ' ከምዝነበረ እትዝክር ብርሃ፡ 'ድሕሪ ቃልሲ ግና፡ ዕላማ እቲ ቃልሲ እንታይ ድዩ ነይሩ?'
